Prenova je smiselna v več različnih primerih. Smiselno je, da se celostna grafična podoba podjetja obnovi na vsakih 7–10 let, s čimer se prilagodimo novim trendom, hkrati pa predvsem večja in bolj znana podjetja ponovno preusmerijo pozornost nase. Obstajajo pa seveda tudi drugi razlogi. Grobo gledano, obstaja vsaj 10 različnih razlogov za prenovo, ki so: združitve, prevzemi in razdružitve (v vseh primerih je potrebno, da se celostna grafična podoba (CGP) vsaj prilagodi novo nastalemu podjetju, s čimer se da jasen znak, da je prišlo do spremembe), prestrukturiranje (mnoga podjetja ukinjajo svoje storitve oz. izdelke in se preusmerjajo v prodajo drugih izdelkov ali storitev), internacionalizacija (s širitvijo v tuje države se lahko zgodi, da celostna grafična podoba podjetja ni več primerna, zato se mora podjetje prilagoditi tamkajšnji kulturi. Spet druga podjetja pa se odločijo, da njihova celostna grafična podoba (CGP) jasno nakazuje, da so se razširila tudi v tujino, zato je potreben korenitejši redizajn), zamenjava trga (z zamenjavo trga se zamenja tudi ponudba podjetja, kar se lahko odraža tudi na celostni grafični podobi), slab ugled (v kolikor ima blagovna znamka slab ugled, je edina rešitev redizajn CGP; znani so številni primeri, ko je podjetje na tak način rešilo problem), preveč podoben izgled z izgledom drugega podjetja, zaradi česar prihaja do zamenjave in mešanja podjetij (nekatera podjetja skušajo prevzeti kupce tudi na način, da imajo izredno podoben CGP, s čimer se kupce zmede in začnejo prehajati na novo podjetje), novo vodstvo podjetja (v nekaterih podjetjih se zgodi, da novo vodstvo zahteva tudi, da se celostna grafična podoba redizajnira, saj vidijo možnost za uspeh tudi v zamenjavi), zastarel izgled (je najbolj pogost razlog za zamenjavo, saj se trendi spreminjajo), sprememba portfelja blagovne znamke (če podjetje ustvarja vedno nove in nove blagovne znamke, celostna grafična podoba ni več enotna za vse in jih ne povezuje, zato je treba najti novo rdečo nit), nadaljnji razvoj CGP (na začetku veliko podjetij najprej oblikuje le logotip, šele nato pa postopno oblikujejo še ostale elemente CGP. Večinoma je logo tako zastarel kot tudi v nepravilnem formatu, vsak element je različen in na koncu je potrebno vse elemente CGP poenotiti v zaokroženo celoto);